З А П И С Н И К

 Од 6-та седница на Советот на Општината Битола одржана на 10.01.2022 година.

 Седницата се одржа во големата сала за седници на Советот на Општината Битола и почна со работа во 13,15 часот.

 На седницата присуствуваа 29 членови на Советот:Габриела Илиевска-Претседател на Советот,Ненси Лозанче,Михајло Вангелов,Марица Тодоровска,Марко Јосифовски,Златко Лозановски,Бојан Бојкоски,Марта Ѓоргиевска,Анета Ѓоргиевска,Ѓорѓи Ѓорѓиевски,Зоран Петковски, Жанета Ангелевска,Сашо Никовски,Лидија Павловска,Александар Димовски, Елизабета Тодоровска, Жаклина Наумовска, Методија Илиевски,Петар Николовски,Јасмина Буневска Талевска, Мирјана Захариевска Ралевска, Елена Кромидаровска Маховска, Борче Корлевски,Кире Климевски,Алмир Адемоски,Иван Чулакоски,Гаврил Трајковски,Горан Велевски, Валентин Груевски и Мерита Исмајловска.

 Отсутни на седницата беа советниците:Гаврил Трајковски и Зоран Ѓорѓиев.

 На седницата присуствуваше Градоначалникот Тони Коњановски. представници од општинската администрација на Општината Битола, гости и средствата за информирање.

 Претседателката Габриела Илиевска го прочита дневниот ред со 31 точка кој беше доставен до советниците.

 Претседателката Габриела Илиевска предложи точките од ред.9 до ред.бр.31 од доставениот дневен ред да бидат повлечени.

 Градоначалникот Тони Коњановски даде информација за состојбата после земјотресот од предходниот ден кој беше почувствуван во Битола и активностите во текот на ноќта, а во текот на денот средба имаше и Кризниот Штаб со кој раководи и самиот Градоначалник Коњановски, па предложи нова точка на дневен ред:

 1)Формирање на Комисија за проценка на штетите од земјотресот.

 Претседателката Габриела Илиевска предложи нова точка:

 1)Советот да донесе Заклучок со кој ќе побара од Владата да одржи итна седница на која ќе се разгледа состојбата во Битола после земјотресот и ќе се обезбедат средства за санација на штети.

 Предлогот од Претседателката Габриела Илиевска и Градоначалникот Тони Коњановски беа ставени нба глаање:

1)точките од ред.бр.9 до ред.бр.31 да бидат повлечени од доставениот дневен ред, беше ставен на гласање и едногласно прифатен (28ЗА).

2)Решението за разрешување и именување членови во Комисијата за проценка од штети од елементарни и други непогоди, беше ставен на гласање и едногласно прифатен (28ЗА).

3) Советот да донесе Заклучок со кој ќе побара од Владата да одржи итна седница на која ќе се разгледа состојбата во Битола после земјотресот и ќе се обезбедат средства за санација на штети, беше ставен на гласање и едногласно прифатен(28ЗА).

За работа на Советот беше предложен и едногласно (28ЗА) прифатен следниот

 Д Н Е В Е Н Р Е Д

1. Одлука за за давање на трајно користење без надоместок на настрешници во функција на објект на КП бр.8216 КО Битола 4“ сопственост на Општината Битола на ЈП Пазари Битола.

2. Одлука за согласнот и кофинансирање на проектот SMART4You2.

3. Одлука за примање на донација – БЕКУТАН КИДС ВИТС – Б КОМПЛЕКС сируп од Алкалоид АД Скопје.

4. Одлука за формирање на Институционална Работна Група на ниво на Општина Битола во рамки на РОМАКТЕД Програмата фаза 2 на Европската унија / Совет на Европа “Промовирање на добро управување и зајакнување на Ромите на Локално ниво”

5. Решение за измена на Решението за изменување на постојан овластен претставник од Советот на Општината Битола за годишните собранија на Друштвото за спортски дејности КОШАРКАРСКИ КЛУБ ПЕЛИСТЕР АД Битола.

 6. Решение за давање согласност на Ценовникот за вршење на улуги одстранување на оштетени и возила во дефект од општинските и локалните патишта на територијата на Општина Битола на ДООЕЛ АЛЕКС ШЛЕП Битола.

 7. Решение за давање согласност на Одлуката за добивање согласност за работа на воспитните групи со поголем број деца, односно со помал број на деца во детските градинки кои работат во состав на ЈОУДГ „мајски Цвет“Битола.

8. Решение за давање согласност на Одлуката за утврдување на почеток и завршеток на работното време во ЈОУДГ „Мајски Цвет“Битола.

9. Решение за разрешување и именување на членови во комисија за поценка на штети од елементарни и други непогоди.

10. Заклучок со кој се бара од Владата на РСМ свикување на итна седница за разгледување на состојбата и обезбедување средства за санација на штетите предизвикани од земјотресот во Општина Битола.

 1.

Бојан Бојкоски рече,членовите на Комисијата за јавни и комунални дејности го разгледа материјалот по точката 1 од дневниот ред и за истата се гласало со 3 гласови ЗА.

Членовите на Комисијата за финансии го разгледале материјалот по точките:2,3 и 6 а гласањето за точките 2,3 и 6 беше со 5 гласови ЗА.

 2.

Одлуката за согласнот и кофинансирање на проектот SMART4You2. , беше ставена на гласање и едногласно донесена (28ЗА).

 3.

Одлуката за примање на донација – БЕКУТАН КИДС ВИТС – Б КОМПЛЕКС сируп од Алкалоид АД Скопје, беше ставена на гласање и едногласно донесена (28ЗА).

 4.

Марица Тодоровска рече,членовите на Комисијата за јавни дејности го разгледа материјалот по точката 4,7 и 8 а се гласало со 4 гласови ЗА.

Одлуката за формирање на Институционална Работна Група на ниво на Општина Битола во рамки на РОМАКТЕД Програмата фаза 2 на Европската унија / Совет на Европа “Промовирање на добро управување и зајакнување на Ромите на Локално ниво”,беше ставена на гласање и едногласно донесена (28ЗА).

 5.

Зоран Петковски рече,членовите од Комисијата за спорт и млади го разгледа материјалот по точката и предложиле од Друштвото за спортски дејности КОШАРКАРСКИ КЛУБ ПЕЛИСТЕР АД Битола, да се разреши Борче Корлевски а да се именува Зоран Петковски, а по точката се гласало со 2 гласови ЗА.

Борче Корлевски се заблагодари на предходниот состав и оние кои работеле во текот на изминатите 4 години и они кои помагале во КК Пелистер АД Битола.

Решението за измена на Решението за изменување на постојан овластен претставник од Советот на Општината Битола за годишните собранија на Друштвото за спортски дејности КОШАРКАРСКИ КЛУБ ПЕЛИСТЕР АД Битола, односно од истото да се разреши Борче Корлевски а на негово место да биде Зоран Петковски, беше ставено на гласање и едногласно донесено (28ЗА).

 6.

 Решението за давање согласност на Ценовникот за вршење на улуги одстранување на оштетени и возила во дефект од општинските и локалните патишта на територијата на Општина Битола на ДООЕЛ АЛЕКС ШЛЕП Битола, беше ставено на гласање и едногласно донесено (28ЗА

 7.

 Решението за давање согласност на Одлуката за добивање согласност за работа на воспитните групи со поголем број деца, односно со помал број на деца во детските градинки кои работат во состав на ЈОУДГ „мајски Цвет“Битола, беше ставено на гласање и едногласно донесено (28ЗА).

 8.

Решението за давање согласност на Одлуката за утврдување на почеток и завршеток на работното време во ЈОУДГ „Мајски Цвет“Битола, беше ставено на гласање и едногласно донесено (28ЗА).

 9.

Ѓорѓи Ѓорѓиевски рече,членовите на Комисијата за мандатни прашања,избор и именување го разгледале материјалот по точката и предложи од комисија за поценка на штети од елементарни и други непогоди да се разрешат:Александар Цуцулоски,Стевче Митревски, Елизабета Колевска,Митре Стојановски,Марјан Јовановски а за нови членови се предлагаат:

1.Живко Марковски, дипл.градежен инг.

 2.Златко Шешов, Директор на ИЗИС

 3.Љупчо Лазаревски, дипл.градежен инг.

 4.Марјан Јовановски,дипл.градежен инг.

 5.Виктор Ивановски дипл.правник

Методија Илиевски на почетокот од дискусијата рече дека комисиите во Општината нетреба да се партизираат и комплицираат,напротив треба да се надградат и солидаризираат со што ќе се покаже храброст,одлучност и да се покаже големина.Лично смета дека повеќе од непотребно е комисијата да биде променета во овој момент,односно истата постоечака да биде надградена и дополнета.Илиевски предложи постоечката Комисија која сеуште има мандат да биде надградена со членовите кои предходно беа предложени и побара предлогот да биде поддржан од останатите советници.

Бојан Бојкоски во однос на партизирање на комисиите и промената на членовите во Комисијата за проценка на штети од елементарни непогоди се прави заради сл.Одлуката односно Решението за формирање на нова Комисија од елементарни непогоди од 2019г. на земјоделските површини исплата сеуште нема.Во таа комисија(од причина што се работело за поплави) членовите на Комисијата биле фармерски инжинери,со биотехнички науки,агрономи и архитект, а во случајов членовите на Комисијата за проценката на штетите од зејотрес е составена од 2 градежни инжинери,представник од ИЗИС,архитект и 1 правник.

Методија Илиевски рече,крајно некултурно е да се лажат граѓаните и не е точно дека во Општина Битола не се исплатени штети на граѓаните (исклучок за 2019 г. с.Егри), во изминатите 4 години имаше 4-5 други направени штети и не само од земјоделска проблематика.Во 2019 од обилните дождови во Битола направени беа штети и во домовите каде живеат граѓани-тие проценки беа завршени а на граѓаните им се исплатени средствата, појасни дека Комисијата врши само проценка а не врши исплата на средства.

Бојан Бојкоски рече,сите кои предходно се предложени се експерти во областа,а одкако ќе се заврши со поднесување на барања ќе има и дополнување на членови, а од предходно предложените лица нити еден не е член на ВМРО ДПМНЕ.

Валентин Груевски во делот на формирање на Комисијата рече, на оваа седница се формира Комисија за штети а не Комисија за проценка од земјотреси,па според предложените кандидати, па доколку има поплави Дали ќе може оваа комисија да процени штета на земјиделски култури.Смета дека комисијата која беше досега треба да остане, а исто така и да се надогради со небитно која бројка на членови затоа што се очекува голема бројка на пријавувања од оштетувања.Доколку се остане со Комисија од 5 членови-реално не ќе може да се направи контрола во сите домови затоа што се очекува бројката на пријавени да биде голема, а треба да се знае дека после проверката ,оценувањето оди на Второстепена комисија па потоа доделување на средства-тоа значи дека ќе бидат потребни најмалку две години.Уште еднаш Груевски рече дека премалку се луѓето кои се предложени за Комисија за проценка од штетите.Во делот на 10-тата точка-Заклучокот предложен од Претседателката Илиевска рече,од причина што не се знае колкави и кави ќе бидат оштетувањата-неможно е да се доделуваат средства за обезштетување.Смета дека најпрвин треба да се формира комисија,да се проценат штетите и од овој Совет да бидат испратени до Второстепена Комисија за Влада за проценка на штети, а до овој момент Општината незнае колкави средства ќе бидат потребни,а во секој случај ќе гласа за точките 9 и 10.

Габриела Илиевска неочекуваше дека по точките ќе има коментари, а во делот на формирање на комисијата смета дека истата во секој момент ќе може да се прошири и надополни доколку има потреба од тоа.

Валентин Груевски и предходно а и сега рече дека ќе гласа за двата предлози со цел работата да оди онака како што е замислена и да биде во интерес на сите граѓани.

Горан Велевски рече,доколку се работи во интерес на граѓаните треба да се стави фокус на она што им е потребно на граѓаните.Според Велевски обемот на Комисијата треба да се зголеми а не да се навраќаме на она што се работело во изминатиот период.

Иван Чулакоски делумно се согласува со Илиевски и Груевски дека треба да биде проширен составот на Комисијата,но најпрвин треба да се започне со работа на Комисијата па во првиот момент кога ќе има за потреба истата да се прошири.Според Чулаковски после случувањето (од пред еден ден) редно беше денеска Владата да свика Седница и да покаже интерес за Битола.

Претседателката даде пауза од 5 мин.

Габриела Илиевска рече точката е помината на Мандатна Комисија и на истата немаше предлог за проширување или спојување на комисиите,со тоа Точката ќе биде онака како што беше на Комисијата.Одкако ќе пристигнат барањата на граѓаните а со тоа ќе се види и бројката на граѓани кои се оштетени, и доколку има потреба Општината ќе формира дополнителни комисии кои стрикно ќе работат за таа проблематика и со завршување на обесштетивањето на граѓаните- а комисијата ќе престане со важност во моментот кога ќе се заврши со исплата кај граѓаните.

Борче Корлевски смета дека земјотресот од предходниот ден што ја погоди Битола ги погоди и руралните средини па заради тоа се потребни и други стручњаци (а не само оние 5 луѓе кои беа предложени), па проширувањето на Комисијата не преставува никаков грев и нагласи дека комисијата е една која гласи- Комисија за поценка на штети од елементарни и други непогоди(тоа значи од повеќе видови на штети).

Решение за разрешување и именување на членови во комисија за поценка на штети од елементарни и други непогоди, односно да се разрешат:Александар Цуцулоски,Стевче Митревски, Елизабета Колевска,Митре Стојановски,Марјан Јовановски а за нови членови се предлагаат:

1.Живко Марковски, дипл.градежен инг.

 2.Златко Шешов, Директор на ИЗИС

 3.Љупчо Лазаревски, дипл.градежен инг.

 4.Марјан Јовановски,дипл.градежен инг.

 5.Виктор Ивановски дипл.правник

Беше ставено на гласање и донесено со 18 гласови ЗА и 8 воздржани.

 10.

Заклучокот со кој се бара од Владата на РСМ свикување на итна седница за разгледување на состојбата и обезбедување средства за санација на штетите предизвикани од земјотресот во Општина Битола, беше ставен на гласање и едногласно усвоен (26ЗА).

Седницата заврши во 15,00 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр.09-03/2 ПРЕТСЕДАТЕЛ

10.01.2021год. на Советот на Општина Битола

Б и т о л а Габриела Илиевска